Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja ta’ Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea u l-Protokoll relatat, biex tiġi kkunsidrata l-adeżjoni tar-Repubblika tal-Kroazja mal-Unjoni Ewropea /* COM/2014/090 final - 2014/0048 (NLE) */





MEMORANDUM TA' SPJEGAZZJONI Il-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim ŻEE”, kien iffirmat fit-2 ta’ Mejju 1992 u daħal fis-seħħ fl-1 ta’ Jannar 1994. Skont l-Att ta’ Adeżjoni tar-Repubblika tal-Kroazja, il-Kroazja tintrabat li taderixxi, skont il-kondizzjonijiet stabbiliti f’dan l-Att, mal-Ftehim dwar iż-Żona Ekonomika Ewropea, skont l-Artikolu 128 ta’ dak il-Ftehim. Il-proposta mehmuża toħloq l-istrument legali għall-iffirmar u l-applikazzjoni proviżorja tal-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (“il-Ftehim”) u tal-Protokoll Addizzjonali relatat għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014 b’konsegwenza tal-parteċipazzjoni tar-Repubblika tal-Kroazja fiż-Żona Ekonomika Ewropea (“il-Protokoll”), biex tiġi kkunsidrata l-adeżjoni tar-Repubblika tal-Kroazja mal-Unjoni Ewropea. Fl-4 ta’ Settembru 2012[1], il-Kunsill awtorizza lill-Kummissjoni biex tiftaħ negozjati mar-Repubblika tal-Islanda, il-Prinċipat ta’ Liechtenstein u r-Renju tan-Norveġja biex jiġu emendati l-Ftehim ŻEE u l-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014. In-negozjati mal-Islanda, il-Liechtenstein u n-Norveġja ġew konklużi b’suċċess billi ġew inizjalati: (1) il-Ftehim; (2) il-Protokoll; u (3) żewġ protokolli addizzjonali, b'mod partikolari: (a) il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda b’konsegwenza tal-adeżjoni tar-Repubblika tal-Kroazja mal-Unjoni Ewropea; u (b) il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tan-Norveġja b’konsegwenza tal-adeżjoni tar-Repubblika tal-Kroazja mal-Unjoni Ewropea; Dawn iż-żewġ protokolli addizzjonali huma parti minn pakkett li jinkludi l-Ftehim u l-Protokoll attwali, iżda jinsabu f’żewġ proposti separati. Il-Ftehim propost jinkorpora lir-Repubblika tal-Kroazja bħala parti kontraenti għall-Ftehim ŻEE u jorbot lill-UE biex tipprovdi l-verżjoni awtentika tal-Ftehim ŻEE bil-lingwa uffiċjali l-ġdida tal-UE. Il-Protokoll jinkludi l-Kroazja fil-Mekkaniżmu Finanzjarju Norveġiż. L-applikazzjoni proviżorja tal-Ftehim u tal-Protokoll hija prevista mid-data stipulata permezz ta’ skambju ta’ ittri bejn il-Partijiet, sakemm jintemmu l-proċeduri rilevanti għall-konklużjoni formali u d-dħul fis-seħħ tiegħu. Il-Kummissjoni qieset ir-riżultati tan-negozjati bħala sodisfaċenti u qed titlob lill-Kunsill biex jadotta d-deċiżjoni mehmuża dwar l-iffirmar u l-applikazzjoni proviżorja tal-Ftehim. 2014/0048 (NLE) Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja ta’ Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea u l-Protokoll relatat, biex tiġi kkunsidrata l-adeżjoni tar-Repubblika tal-Kroazja mal-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217 flimkien mal-Artikolu 218(5) u t-tieni subparagrafu tal-Artikolu 218(8) tiegħu, Wara li kkunsidra l-Att ta’ Adeżjoni tar-Repubblika tal-Kroazja, u b'mod partikolari l-Artikolu 6(2) u 6(5) tiegħu, Wara li kkunsidra l-proposta tal-Kummissjoni Ewropea[2], Billi: (1) Il-Ftehim dwar iż-Żona Ekonomika Ewropea[3] ("il-Ftehim ŻEE") kien iffirmat f'Oporto fit-2 ta' Mejju 1992. (2) Ir-Repubblika tal-Kroazja saret Stat Membru tal-Unjoni Ewropea fl-1 ta’ Lulju 2013. (3) Skont l-Artikolu 6(5) tal-Att ta’ Adeżjoni tar-Repubblika tal-Kroazja, il-Kroazja tintrabat li taderixxi, skont il-kundizzjonijiet stipulati f’dan l-Att, mal-Ftehim dwar iż-Żona Ekonomika Ewropea, f'konformità mal-Artikolu 128 ta’ dak il-Ftehim. (4) Fl-4 ta’ Settembru 2012, il-Kunsill awtorizza lill-Kummissjoni biex tiftaħ negozjati mar-Repubblika tal-Islanda, il-Prinċipat ta’ Liechtenstein u r-Renju tan-Norveġja biex jiġu emendati l-Ftehim taż-ŻEE u l-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014. In-negozjati ġew konklużi b'suċċess permezz tal-inizjalar tal-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (“il-Ftehim”) u tal-Protokoll Addizzjonali relatat għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014 b’konsegwenza tal-parteċipazzjoni tar-Repubblika tal-Kroazja fiż-Żona Ekonomika Ewropea (“il-Protokoll”), it-tnejn li huma mehmuża ma' din id-Deċiżjoni. (5) Żewġ protokolli relatati ġew inizjalati wkoll, jiġifieri (a) il-Protokoll Addizzjonali għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014 b’konsegwenza tal-parteċipazzjoni tar-Repubblika tal-Kroazja fiż-Żona Ekonomika Ewropea u (b) il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda b'konsegwenza tal-adeżjoni tar-Repubblika tal-Kroazja mal-Unjoni Ewropea. Dawn iż-żewġ protokolli se jkunu l-oġġett ta’ deċiżjonijiet separati tal-Kunsill. (6) Sakemm jitlestew il-proċeduri meħtieġa biex jinġiebu fis-seħħ u biex jinżamm il-funzjonament tajjeb tas-suq intern fiż-Żona Ekonomika Ewropea, il-Ftehim imsemmi u l-Protokoll għandhom jiġu applikati fuq bażi proviżorja skont il-Ftehimiet fil-forma ta’ Skambju ta’ Ittri bejn l-Unjoni Ewropea u l-Islanda, il-Prinċipat ta' Liechtenstein u r-Renju tan-Norveġja, rispettivament, mill-jum ta' wara d-data li fiha jkunu saru dawn l-aħħar Skambji ta’ Ittri. (7) Il-Ftehim u l-Protokoll relatat għandhom jiġu ffirmati, soġġett għall-konklużjoni tagħhom f’data aktar tard, u applikati fuq bażi proviżorja, ADDOTTA DIN ID-DEĊIŻJONI: Artikolu 1 B'dan, qed jiġi awtorizzat l-iffirmar, f’isem l-Unjoni u l-Istati Membri tagħha, tal-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea u l-Protokoll Addizzjonali għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014, soġġett għall-konklużjoni tal-Ftehim imsemmi u tal-Protokoll relatat. It-testi tal-Ftehim u tal-Protokoll huma mehmuża ma’ din id-Deċiżjoni. Artikolu 2 Is-Segretarjat Ġenerali tal-Kunsill jistabbilixxi l-istrument ta’ setgħat sħaħ għall-iffirmar tal-Ftehim, soġġett għall-konklużjoni tiegħu, għall-persuna/persuni indikata/indikati min-negozjatur. Artikolu 3 Soġġett għall-konklużjoni tagħhom f’data aktar tard u sakemm jidħlu fis-seħħ, il-Ftehim u l-Protokoll jiġu applikati fuq bażi proviżorja f'konformità mal-Ftehimiet fil-forma ta’ Skambju ta’ Ittri, mill-jum ta' wara d-data li fiha jkunu saru dawn l-aħħar Skambji ta’ Ittri. It-test tal-Ftehimiet fil-forma ta' Skambju ta' Ittri huwa mehmuż ma' din id-Deċiżjoni. Artikolu 4 Din id-Deċiżjoni tidħol fis-seħħ fi …. Magħmul fi Brussell, Għall-Kunsill Il-President [1] Id-Deċiżjoni tal-Kunsill li tawtorizza lill-Kummissjoni biex tibda negozjati għall-adattament tal-Ftehim dwar iż-Żona Ekonomika Ewropea u l-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014, minħabba t-tkabbir tal-Unjoni Ewropea għall-Kroazja (Dok. tal-Kunsill 12865/12 LIMITED). [2] ĠU C , , p. . [3] ĠU , , p. . ANNESS I FTEHIM DWAR IL-PARTEĊIPAZZJONI TAR-REPUBBLIKA TAL-KROAZJA FIŻ-ŻONA EKONOMIKA EWROPEA L-UNJONI EWROPEA, IR-RENJU TAL-BELĠJU, IR-REPUBBLIKA TAL-BULGARIJA, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA TAL-ESTONJA, L-IRLANDA, IR-REPUBBLIKA ELLENIKA, IR-RENJU TA' SPANJA, IR-REPUBBLIKA TA' FRANZA, IR-REPUBBLIKA TALJANA, IR-REPUBBLIKA TA' ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, L-UNGERIJA, MALTA, IR-RENJU TAL-PAJJIŻI L-BAXXI, IR-REPUBBLIKA TAL-AWSTRIJA, IR-REPUBBLIKA TAL-POLONJA, IR-REPUBBLIKA PORTUGIŻA, IR-RUMANIJA, IR-REPUBBLIKA TAS-SLOVENJA, IR-REPUBBLIKA SLOVAKKA, IR-REPUBBLIKA TAL-FINLANDJA, IR-RENJU TAL-ISVEZJA, IR-RENJU UNIT TAL-GRAN BRITTANJA U L-IRLANDA TA' FUQ, minn hawn ’il quddiem imsejħa “l-Istati Membri tal-Unjoni Ewropea”, L-ISLANDA, IL-PRINĊIPAT TA' LIECHTENSTEIN, IR-RENJU TAN-NORVEĠJA, minn hawn 'il quddiem imsejħa l-"Pajjiżi tal-EFTA", flimkien, minn hawn 'il quddiem imsejħa l-“Partijiet Kuntrattwali Preżenti”, u R-REPUBBLIKA TAL-KROAZJA BILLI t-Trattat li jikkonċerna l-adeżjoni tar-Repubblika tal-Kroazja mal-Unjoni Ewropea (minn hawn 'il quddiem imsejjaħ it-“Trattat tal-Adeżjoni”) ġie ffirmat fi Brussell fid-9 ta’ Diċembru 2011; BILLI, skont l-Artikolu 128 tal-Ftehim dwar iż-Żona Ekonomika Ewropea, iffirmat f’Oporto fit-2 ta’ Mejju 1992, kull Stat Ewropew li jkun se jsir membru tal-Komunità japplika biex isir Parti għall-Ftehim dwar iż-Żona Ekonomika Ewropea (minn hawn ‘il quddiem imsejjaħ il-“Ftehim ŻEE”); BILLI r-Repubblika tal-Kroazja applikat biex issir Parti Kontraenti għall-Ftehim ŻEE; BILLI t-termini u l-kundizzjonijiet għal din il-parteċipazzjoni għandhom ikunu soġġetti għall Ftehim bejn il-Partijiet Kontraenti Preżenti u l-Istat applikant; IDDEĊIDEW li jikkonkludu l-Ftehim segwenti: ARTIKOLU 1 1. Ir-Repubblika tal-Kroazja b'dan issir Parti Kontraenti għall-Ftehim ŻEE u minn hawn 'il quddiem tissejjaħ il-“Parti Kontraenti l-Ġdida”. 2. Mid-dħul fis-seħħ ta’ dan il-Ftehim, id-dispożizzjonijiet tal-Ftehim ŻEE, kif emendati mid-Deċiżjonijiet tal-Kumitat Konġunt taż-ŻEE adottati qabel it-30 ta' Ġunju 2011, ikunu jorbtu l-Parti Kontraenti l-Ġdida bl-istess kundizzjonijiet ta’ dawk tal-Partijiet Kontraenti Preżenti u bl-istess termini u kundizzjonijiet imniżżla f’dan il-Ftehim. 3. L-Annessi ma’ dan il-Ftehim jiffurmaw parti integrali minn dan il-Ftehim. ARTIKOLU 2 1. AĠĠUSTAMENTI FIT-TEST EWLIENI TAL-FTEHIM ŻEE (a) Preambolu: (i) Dan li ġej jiġi miżjud fil-lista ta’ Partijiet Kontraenti wara r-Repubblika Franċiża: "IR-REPUBBLIKA TAL-KROAZJA" (ii) Jitħassar il-kliem “ir-Repubblika ta’” qabel l-Ungerija ; (b) L-Artikolu 2: (i) Jitħassar il-paragrafu (f); (ii) Dan li ġej jiġi miżjud wara l-paragrafu (e): "(f) it-terminu "l-Att ta' Adeżjoni tad-9 ta' Diċembru 2011" ifisser l-"Att dwar il-kondizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, iffirmat fi Brussell fid-9 ta' Diċembru 2011."; (c) L-Artikolu 117: It-test tal-Artikolu 117 jiġi sostitwit b'dan li ġej: "Dispożizzjonijiet li jirregolaw il-Mekkaniżmi Finanzjarji huma stipulati fil-Protokoll 38, il-Protokoll 38a, l-Addendum għall-Protokoll 38a, il-Protokoll 38b u l-Addendum għall-Protokoll 38b."; (d) L-Artikolu 129: (i) It-tieni subparagrafu tal-paragrafu 1 jiġi sostitwit b'dan li ġej: “Wara t-tkabbir taż-Żona Ekonomika Ewropea l-verżjonijiet ta’ dan il-Ftehim bil-Bulgaru, Ċek, Estonjan, Kroat, Latvjan, Litwan, Malti, Pollakk, Rumen, Slovakk, Sloven u Ungeriż, ikunu ugwalment awtentiċi.”; (ii) It-tielet subparagrafu tal-paragrafu 1 jiġi sostitwit b'dan li ġej: “It-testi tal-atti msemmija fl-Annessi huma ugwalment awtentiċi bil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Kroat, Latvjan, Litwan, Malti, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriż, kif ippubblikati fil-Ġurnal Uffiċjali tal-Unjoni Ewropea u, għall-awtentikazzjoni tagħhom jitħejjew bl-Islandiż u bin-Norveġiż u ppublikati fis-Suppliment taż-ŻEE mal-Ġurnal Uffiċjali tal-Unjoni Ewropea.”. 2. L-AĠĠUSTAMENTI FIL-PROTOKOLLI TAL-FTEHIM ŻEE (a) Il-Protokoll 4 dwar ir-regoli ta' oriġini jiġi emendat kif ġej: (i) L-Anness IVa (Test tad-dikjarazzjoni tal-fatturat) jiġi emendat kif ġej: (aa) Dan li ġej jiddaħħal qabel il-verżjoni Taljana tat-test tad-dikjarazzjoni tal-fatturat: "Verżjoni bil-Kroat Izvoznik proizvoda obuhvaćenih ovom ispravom (carinsko ovlaštenje br ... (1)) izjavljuje da su, osim ako je drukčije izričito navedeno, ovi proizvodi... (2) preferencijalnog podrijetla."; (ii) L-Anness IVb (Test tad-dikjarazzjoni tal-fatturat EUR-MED) jiġi emendat kif ġej: (aa) Dan li ġej jiddaħħal qabel il-verżjoni Taljana tat-test tad-dikjarazzjoni tal-EUR-MED: "Verżjoni bil-Kroat Izvoznik proizvoda obuhvaćenih ovom ispravom (carinsko ovlaštenje br ... (1)) izjavljuje da su, osim ako je drukčije izričito navedeno, ovi proizvodi ... (2) preferencijalnog podrijetla. - akkumulazzjoni applikata ma' ……..(isem tal-pajjiż/pajjiżi) - ebda akkumulazzjoni applikata (3)". (b) Dan li ġej jiġi miżjud mal-Protokoll 38b: "Addendum għall-Protokoll 38b DWAR IL-MEKKANIŻMU FINANZJARJU TAŻ-ŻEE GĦAR-REPUBBLIKA TAL-KROAZJA Artikolu 1 1. Il-Protokoll 38b japplika mutatis mutandis għar-Repubblika tal-Kroazja. 2. Minkejja l-paragrafu 1, l-ewwel sentenza tal-paragrafu 3 tal-Artikolu 3 tal-Protokoll 38b ma tapplikax. 3. Minkejja l-paragrafu 1, l-Artikolu 6 tal-Protokoll 38b ma japplikax. Fil-każ ta' fondi disponibbli mhux impenjati tal-Kroazja, ma tkun applikabbli l-ebda riallokazzjoni għal kwalunkwe Stat Benefiċjarju ieħor. Artikolu 2 L-ammonti addizzjonali tal-kontribuzzjoni finanzjarja jkunu ta’ EUR 5 miljun għar-Repubblika tal-Kroazja matul il-perjodu li jkopri mill-1 ta’ Lulju 2013 sat-30 ta’ April 2014, inklużi; dawn isiru disponibbli għal impenn f'segment wieħed mid-data tad-dħul fis-seħħ tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea jew bi ftehim biex jiġi applikat il-Ftehim b'mod proviżorju." (c) It-test tal-Protokoll 44 jiġi sostitwit b'dan li ġej: "DWAR MEKKANIŻMI TA' SALVAGWARDJA GĦAT-TKABBIR TAŻ-ŻONA EKONOMIKA EWROPEA 1. L-applikazzjoni tal-Artikolu 112 tal-Ftehim għall-Klawżola Ġenerali ta’ Salvagwardja Ekonomika u għall-mekkaniżmi ta’ salvagwardja li jinsabu f’ċerti arranġamenti tranżitorji fil-Qasam tal-Moviment Liberu tal-Persuni u t-Trasport bit-Triq. L-Artikolu 112 tal-Ftehim ikun applikabbli wkoll fis-sitwazzjonijiet speċifikati jew li ssir referenza għalihom: (a) fid-dispożizzjonijiet tal-Artikolu 37 tal-Att tal-Adeżjoni tas-16 ta’ April 2003, u tal-Artikolu 36 tal-Att tal-Adeżjoni tal-25 ta’ April 2005 u tal-Artikolu 37 tal-Att tal-Adeżjoni tad-9 ta' Diċembru 2011, u (b) fil-mekkaniżmi ta’ salvagwardja fl-arranġamenti tranżitorji taħt l-intestaturi “Perjodu ta' tranżizzjoni” fl-Anness V (Moviment liberu ta' ħaddiema) u fl-Anness VIII (Dritt ta' stabbiliment), fil-punt 30 (id-Direttiva 96/71/KE tal-Parlament Ewropew u tal-Kunsill) tal-Anness XVIII (Saħħa u sigurtà fuq ix-xogħol, il-liġi tax-xogħol, u trattament ugwali bejn nisa u rġiel) u fil-punt 26c (ir-Regolament tal-Kunsill (KEE) Nru 3118/93) u fil-punt 53a (ir-Regolament tal-Kunsill (KEE) Nru 3577/92) tal-Anness XIII (Trasport) bl-istess limiti taż-żmien, kamp ta' applikazzjoni u effetti kif stabbilit f’dawk id-dispożizzjonijiet. 2. Klawżola għas-Salvagwardja tas-Suq Intern Il-proċedura ġenerali tat-teħid ta' deċiżjonijiet prevista fil-Ftehim tkun applikabbli wkoll għal deċiżjonijiet meħuda mill-Kummissjoni tal-Komunitajiet Ewropej fl-applikazzjoni tal-Artikolu 38 tal-Att tal-Adeżjoni tas-16 ta' April 2003, u tal-Artikolu 37 tal-Att tal-Adeżjoni tal-25 ta' April 2005, u tal-Artikolu 38 tal-Att tal-Adeżjoni tad-9 ta' Diċembru 2011.". ARTIKOLU 3 1. L-emendi kollha għall-atti adottati mill-istituzzjonijiet tal-Unjoni Ewropea inkorporati fil-Ftehim ŻEE, li saru mill-Att dwar il-kundizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika (minn hawn ’il quddiem imsejjaħ “l-Att tal-Adeżjoni tad-9 ta’ Diċembru 2011”), huma b’dan inkorporati fil-Ftehim ŻEE u jsiru parti minnu. 2. Għal dan il-għan, l-inċiż li ġej huwa introdott fil-punti tal-Annessi u l-Protokolli mal-Ftehim ŻEE li fih referenzi għall-atti adottati mill-Istituzzjonijiet tal-Unjoni Ewropea kkonċernati: "– 1 2012 J003: L-Att dwar il-kundizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, adottat fid-9 ta' Diċembru 2011 (ĠU L 112, 24.4.2012, p. 21).". 3. Jekk l-inċiż imsemmi fil-paragrafu 2 hu l-ewwel inċiż fil-punt inkwistjoni, jiġi preċedut mill-kliem “, kif emendat minn:”. 4. L-Anness A ma' dan il-Ftehim jelenka l-punti fl-Annessi u l-Protokolli għall-Ftehim ŻEE li fihom se jiġi introdott it-test imsemmi fil-paragrafi 2 u 3. 5. F'każ li l-atti inkorporati fil-Ftehim ŻEE qabel id-data tad-dħul fis-seħħ ta’ dan il-Ftehim jirrikjedu adattamenti minħabba l-parteċipazzjoni tal-Parti Kontraenti l-Ġdida, u dan il-Ftehim ma jipprovdix l-adattamenti meħtieġa għal dan, dawn l-adattamenti se jiġu indirizzati skont il-proċeduri stipulati fil-Ftehim ŻEE. ARTIKOLU 4 1. L-arranġamenti li hemm fl-Att tal-Adeżjoni tad-9 ta' Diċembru 2011 msemmija fl-Anness B għal dan il-Ftehim huma b'dan inkorporati fil-Ftehim ŻEE u jsiru parti minnu. 2. Kwalunkwe arranġament ta’ rilevanza għall-Ftehim ŻEE msemmi jew adottat abbażi tal-Att ta’ Adeżjoni tad-9 ta' Diċembru 2011, li mhux rifless fl-Anness B ta’ dan il-Ftehim se jkun indirizzat skont il-proċeduri stipulati fil-Ftehim ŻEE. ARTIKOLU 5 Kull Parti għal dan il-Ftehim tista’ tressaq kwalunkwe kwistjoni dwar l-interpretazzjoni jew l-applikazzjoni tiegħu quddiem il-Kumitat Konġunt taż-ŻEE. Il-Kumitat Konġunt taż-ŻEE jeżamina l-kwistjoni sabiex tinstab soluzzjoni aċċettabbli għall-funzjonament tajjeb tal-Ftehim ŻEE. ARTIKOLU 6 1. Dan il-Ftehim jiġi ratifikat jew approvat mill-Partijiet Kontraenti Preżenti u l-Parti Kontraenti l-Ġdida skont il-proċeduri tagħhom stess. L-istrumenti ta' ratifika jew ta' approvazzjoni jiġu ddepożitati mas-Segretarjat Ġenerali tal-Kunsill tal-Unjoni Ewropea. 2. Dan jidħol fis-seħħ fil-jum ta' wara d-depożitu tal-aħħar strument ta' ratifika jew ta' approvazzjoni ta' Parti Kontraenti Preżenti jew tal-Parti Kontraenti l-Ġdida, bil-kundizzjoni li l-protokolli relatati segwenti jidħlu fis-seħħ fl-istess jum: (a) Il-Protokoll Addizzjonali għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014 b’konsegwenza għall-parteċipazzjoni tar-Repubblika tal-Kroazja fiż-Żona Ekonomika Ewropea; (b) Il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda wara l-adeżjoni tar-Repubblika tal-Kroazja mal-Unjoni Ewropea; u (c) Il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tar-Repubblika tal-Kroazja mal-Unjoni Ewropea; ARTIKOLU 7 Dan il-Ftehim, imħejji f'kopja oriġinali waħda bil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Islandiż, Kroat, Latvjan, Litwan, Malti, Norveġiż, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriż, b'kull waħda minn dawn il-lingwi ugwalment awtentika, jiġi ddepożitat mas-Segretarjat Ġenerali tal-Kunsill tal-Unjoni Ewropea, li se jibgħat kopja ċċertifikata lil kull wieħed mill-Gvernijiet tal-Partijiet ta' dan il-Ftehim. ANNESS A Lista msemmija fl-Artikolu 3 tal-Ftehim PARTI I ATTI MSEMMIJA FIL-FTEHIM ŻEE EMENDAT mill-Att tal-Adeżjoni tad-9 ta' Diċembru 2011 L-inċiż imsemmi fl-Artikolu 3(2) jiddaħħal fil-partijiet segwenti fl-Annessi u fil-Protokolli tal-Ftehim ŻEE: Fil-Kapitolu XXVII (Xorb Alkoħoliku) tal-Anness II (Regolamenti Tekniċi, Standards, Ittestjar u Ċertifikazzjoni): – Il-Punt 3 (ir-Regolament tal-Kunsill (KEE) Nru 1601/91) Fl-Anness VII (Rikonoxximent tal-Kwalifiki Professjonali): – Il-Punt 1 (id-Direttiva 2005/36/KE tal-Parlament Ewropew u tal-Kunsill) Fl-Anness XVII (Proprjetà Intellettwali): – Il-Punt 6a (ir-Regolament (KE) Nru 1610/96 tal-Parlament Ewropew u tal-Kunsill) Fl-Anness IX (Servizzi Finanzjarji): – Il-Punt 14 (id-Direttiva 2006/48/KE tal-Parlament Ewropew u tal-Kunsill) Fl-Anness XX (Ambjent): – Il-Punt 21al (id-Direttiva 2003/87/KE tal-Parlament Ewropew u tal-Kunsill) PARTI II EMENDI OĦRAJN GĦALL-ANNESSI FIL-FTEHIM TAŻ-ŻEE Fl-Annessi tal-Ftehim ŻEE jsiru l-emendi li ġejjin: Fl-Anness II (ir-Regolamenti Tekniċi, Standards, Ittestjar u Ċertifikazzjoni - il-Parti II): (1) Fil-Kapitolu XV, il-punt 12a (id-Direttiva tal-Kunsill 91/414/KEE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (2) Fil-Kapitolu XVII, il-punt 7 (id-Direttiva tal-Parlament Ewropew u tal-Kunsill 94/62/KEE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (3) Fil-Kapitolu XVII, il-punt 8 (id-Direttiva tal-Parlament Ewropew u tal-Kunsill 94/63/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (4) Fil-Kapitolu XXV, il-punt 3 (id-Direttiva tal-Parlament Ewropew u tal-Kunsill 2001/37/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; Fl-Anness V (Il-Moviment Liberu tal-Ħaddiema): Taħt l-intestatura "PERJODU TA' TRANŻIZZJONI", jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness VIII (Id-Dritt ta’ Stabbiliment): Taħt l-intestatura "PERJODU TA' TRANŻIZZJONI", jitħassru l-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness IX (Is-Servizzi Finanzjarji): Fil-punt 31b (id-Direttiva tal-Parlament Ewropew u tal-Kunsill 97/9/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness XI (Komunikazzjoni Elettronika, Servizzi Awdjoviżivi u Soċjetà tal-Informazzjoni): Fil-punt 5cm (id-Direttiva tal-Parlament Ewropew u tal-Kunsill 2002/22/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness XII (il-Moviment Liberu tal-Kapital): Taħt l-intestatura "PERJODU TA' TRANŻIZZJONI", jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness XIII (it-Trasport): (1) Fil-punt 15a (id-Direttiva tal-Kunsill 96/53/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (2) Fil-punt 18a (id-Direttiva tal-Parlament Ewropew u tal-Kunsill 1999/62/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. (3) Fil-punt 19 (id-Direttiva tal-Kunsill 96/26/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (4) Fil-punt 26c (ir-Regolament tal-Kunsill (KEE) Nru 3118/93), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness XV (l-Għajnuna mill-Istat): (1) Taħt l-intestatura "ADATTAMENTI SETTORJALI", jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (2) Taħt l-intestatura "PERJODU TA' TRANŻIZZJONI", jitħassru l-kliem “jew, skont il-każ, mal-Protokoll tal-Adeżjoni tal-25 ta’ April 2005”. Fl-Anness XVII (il-Proprjetà Intellettwali): Taħt l-intestatura "ADATTAMENTI SETTORJALI", jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; L-Anness XVIII (is-Saħħa u s-Sigurtà fuq il-Post tax-Xogħol, il-Liġi tax-Xogħol, u t-Trattament Ugwali għall-Irġiel u u n-Nisa): Fil-punt 30 (id-Direttiva tal-Parlament Ewropew u tal-Kunsill 96/71/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. L-Anness XX (l-Ambjent): (1) Fil-punt 1f (id-Direttiva tal-Parlament Ewropew u tal-Kunsill 2008/1/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (2) Fil-punt 7a (id-Direttiva tal-Kunsill 98/83/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (3) Fil-punt 13 (id-Direttiva tal-Kunsill 91/271/KEE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (4) Fil-punt 19 a (id-Direttiva tal-Parlament Ewropew u tal-Kunsill 2001/80/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. (5) Fil-punt 21ad (id-Direttiva tal-Kunsill 1999/32/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (6) Fil-punt 32d (id-Direttiva tal-Kunsill 1999/31/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”; (7) Fil-punt 32f (id-Direttiva tal-Parlament Ewropew u tal-Kunsill 2000/76/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. (8) Fil-punt 32fa (id-Direttiva tal-Parlament Ewropew u tal-Kunsill 2002/96/KE), jitħassar il-kliem “jew, skont il-każ, mal-Protokoll tal-Adeżjoni tal-25 ta’ April 2005”. ANNESS B Lista msemmija fl-Artikolu 4 tal-Ftehim L-Annessi u l-Protokolli mal-Ftehim ŻEE jiġu emendati kif ġej: L-Anness I (Kwistjonijiet Veterinarji u Fitosanitarji): 1) Fil-Kapitolu I, il-Parti 1.1, il-punt 4 (id-Direttiva tal-Kunsill 97/78/KE), dan li ġej jiddaħħal qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima IV) se japplikaw." 2) Fil-Kapitolu I, il-Parti 6.1, il-punt 16 (ir-Regolament (KE) Nru 852/2004 tal-Parlament Ewropew u tal-Kunsill), dan li ġej jiddaħħal wara l-paragrafu dwar l-arranġamenti tranżitorji: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima II) se japplikaw." 3) Fil-Kapitolu I, il-Parti 6.1, il-punt 17 (ir-Regolament (KE) Nru 853/2004 tal-Parlament Ewropew u tal-Kunsill), dan li ġej jiddaħħal wara l-paragrafu dwar l-arranġamenti tranżitorji u qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima II) se japplikaw." 4) Fil-Kapitolu I, il-Parti 9.1, il-punt 8 (id-Direttiva tal-Kunsill 1999/74/KE), dan li ġej jiddaħħal qabel il-paragrafu dwar l-arranġamenti tranżitorji: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima I) se japplikaw." 5) Fil-Kapitolu III, il-Parti 1, il-punt 10 (id-Direttiva tal-Kunsill 2002/53/KE), dan li ġej jiddaħħal qabel il-paragrafi dwar l-arranġamenti tranżitorji u qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima III) se japplikaw." 6) Fil-Kapitolu III, il-Parti 1, il-punt 12 (id-Direttiva tal-Kunsill 2002/55/KEE), dan li ġej jiddaħħal wara l-paragrafu dwar l-arranġamenti tranżitorji u qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 5, it-Taqsima III) se japplikaw." L-Anness II (ir-Regolamenti Tekniċi, l-Istandards, l-Ittestjar u ċ-Ċertifikazzjoni): 1) Fil-Kapitolu XII, il-punt 54zr (id-Direttiva tal-Kunsill 2001/113/KE), li ġej jiġi miżjud: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 4, it-Taqsima I, il-Punt 1) se japplikaw." 2) Fil-Kapitolu XIII, il-punt 15q (id-Direttiva 2001/83/KE) tal-Parlament Ewropew u tal-Kunsill), dan li ġej jiddaħħal wara l-paragrafu dwar l-arranġamenti tranżitorji u qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 1) se japplikaw." 3) Fil-Kapitolu XV, il-punt 12zc (ir-Regolament (KE) Nru 1907/2006 tal-Parlament Ewropew u tal-Kunsill), dan li ġej jiddaħħal qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima VI) se japplikaw." L-Anness V (Il-Moviment Liberu tal-Ħaddiema): Taħt l-intestatura “PERJODU TA' TRANŻIZZJONI” dan li ġej jiddaħħal bejn il-paragrafi dwar l-arranġamenti tranżitorji u l-paragrafu dwar il-mekkaniżmi ta’ salvagwardja: "Japplikaw l-arranġamenti tranżitorji stabbiliti fl-Annessi tal-Att ta’ Adeżjoni tad-9 ta’ Diċembru 2011 għall-Kroazja (l-Anness V, il-Kapitolu 2).” L-Anness VIII (Id-Dritt ta’ Stabbiliment): Taħt l-intestatura “PERJODU TA' TRANŻIZZJONI” dan li ġej jiddaħħal bejn il-paragrafi dwar l-arranġamenti tranżitorji u l-paragrafu dwar il-mekkaniżmi ta’ salvagwardja: "Japplikaw l-arranġamenti tranżitorji stabbiliti fl-Annessi tal-Att ta’ Adeżjoni tad-9 ta’ Diċembru 2011 għall-Kroazja (l-Anness V, il-Kapitolu 2).” L-Anness XII (il-Moviment Liberu tal-Kapital): Dan li ġej, jiddaħħal wara l-paragrafi taħt l-intestatura “PERJODU TA' TRANŻIZZJONI”: "Japplikaw l-arranġamenti tranżitorji stabbiliti fl-Annessi tal-Att ta’ Adeżjoni tad-9 ta’ Diċembru 2011 għall-Kroazja (l-Anness V, il-Kapitolu 3)." L-Anness XIII (it-Trasport): Fil-punt 53a (ir-Regolament tal-Kunsill (KEE) Nru 3577/92), jiddaħħlu l-paragrafi li ġejjin qabel it-test tal-adattament: "Japplikaw l-arranġamenti tranżitorji stabbiliti fl-Annessi tal-Att ta’ Adeżjoni tad-9 ta’ Diċembru 2011 għall-Kroazja (l-Anness V, il-Kapitolu 7, il-Punt 1).’ Dwar il-mekkaniżmi ta’ salvagwardja inklużi fl-arranġamenti tranżitorji msemmija fil-paragrafi ta’ qabel, IL-PROTOKOLL 44 DWAR IL-MEKKANIŻMI TA’ SALVAGWARDJA GĦAT-TKABBIR TAŻ-ŻONA EKONOMIKA EWROPEA japplikaw.” L-Anness XV (l-Għajnuna mill-Istat): Dan li ġej, jiġi miżjud taħt l-intestatura “ADATTAMENTI SETTORJALI”: “L-arranġamenti dwar l-iskemi eżistenti ta' għajnuna stabbiliti fil-Kapitolu 2 (il-Politika tal-Kompetizzjoni) tal-Anness IV tal-Att tal-Adeżjoni tad-9 ta' Diċembru 2011 japplikaw bejn il-Partijiet Kontraenti.” L-Anness XVII (il-Proprjetà Intellettwali): Dan li ġej, jiġi miżjud taħt l-intestatura “ADATTAMENTI SETTORJALI”: “Il-mekkaniżmi speċifiċi stabbiliti fil-Kapitolu 1 (il-Liġi tal-Proprjetà Intellettwali) tal-Anness IV tal-Att tal-Adeżjoni tad-9 ta' Diċembru 2011 japplikaw bejn il-Partijiet Kontraenti.” L-Anness XVIII (Is-Saħħa u s-Sigurtà fuq il-Post tax-Xogħol, il-Liġi tax-Xogħol, u t-Trattament Ugwali għall-Irġiel u n-Nisa): Fil-punt 30 (id-Direttiva tal-Kunsill 96/71/KE tal-Parlament Ewropew u tal-Kunsill), dan li ġej jiddaħħal bejn il-paragrafi dwar l-arranġamenti tranżitorji u l-paragrafu dwar il-mekkaniżmi ta' salvagwardja: "Japplikaw l-arranġamenti tranżitorji stabbiliti fl-Annessi tal-Att ta’ Adeżjoni tad-9 ta’ Diċembru 2011 għall-Kroazja (l-Anness V, il-Kapitolu 2).” L-Anness XX (l-Ambjent): 1) Fil-punt 7a (id-Direttiva tal-Kunsill 98/83/KE), dan li ġej jiddaħħal wara l-paragrafi dwar l-arranġamenti tranżitorji: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima IV, il-Punt 2) se japplikaw." 2) Fil-punt 13 (id-Direttiva tal-Kunsill 91/271/KEE), dan li ġej jiddaħħal wara l-paragrafi dwar l-arranġamenti tranżitorji u qabel it-test dwar l-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima IV, il-Punt 1) se japplikaw." 3) Fil-punt 19a (id-Direttiva 2001/80/KE tal-Parlament Ewropew u tal-Kunsill), dan li ġej jiddaħħal wara l-paragrafi dwar l-arranġamenti tranżitorji u qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima V, il-Punt 2) se japplikaw." 4) Fil-punt 21ab (id-Direttiva tal-Kunsill 1999/13/KE), jiżdied il-paragrafu li ġej: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima V, il-Punt 1) se japplikaw." 5) Fil-punt 21al (id-Direttiva 2003/87/KE tal-Parlament Ewropew u tal-Kunsill), dan li ġej jiddaħħal qabel it-test tal-adattament: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima I, il-Punt 1) se japplikaw." 6) Fil-punt 32d (id-Direttiva tal-Kunsill 1999/31/KE), dan li ġej jiddaħħal wara l-paragrafi dwar l-arranġamenti tranżitorji: "L-arranġamenti tranżitorji stabbiliti fl-Annessi għall-Att tal-Adeżjoni tad-9 ta' Diċembru 2011 għall-Kroazja (l-Anness V, il-Kapitolu 10, it-Taqsima III) se japplikaw." ANNESS II ATT FINALI Il-plenipotenzjarji ta’: L-UNJONI EWROPEA, minn hawn 'il quddiem imsejħa "l-Unjoni Ewropea", u ta’: IR-RENJU TAL-BELĠJU, IR-REPUBBLIKA TAL-BULGARIJA, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA TAL-ESTONJA, L-IRLANDA, IR-REPUBBLIKA ELLENIKA, IR-RENJU TA' SPANJA, IR-REPUBBLIKA TA' FRANZA, IR-REPUBBLIKA TALJANA, IR-REPUBBLIKA TA' ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, L-UNGERIJA, MALTA, IR-RENJU TAL-PAJJIŻI L-BAXXI, IR-REPUBBLIKA TAL-AWSTRIJA, IR-REPUBBLIKA TAL-POLONJA, IR-REPUBBLIKA PORTUGIŻA, IR-RUMANIJA, IR-REPUBBLIKA TAS-SLOVENJA, IR-REPUBBLIKA SLOVAKKA, IR-REPUBBLIKA TAL-FINLANDJA, IR-RENJU TAL-ISVEZJA, IR-RENJU UNIT TAL-GRAN BRITTANJA U L-IRLANDA TA' FUQ, Il-Partijiet Kontraenti għat-Trattat li jistabbilixxu l-UNJONI EWROPEA, minn hawn ’il quddiem imsejħa l-"Istati Membri tal-UE", il-plenipotenzjarji ta’: L-ISLANDA, IL-PRINĊIPAT TA' LIECHTENSTEIN, IR-RENJU TAN-NORVEĠJA, minn hawn ’il quddiem imsejħa “l-Istati tal-EFTA”, kollha flimkien, il-Partijiet Kontraenti għall-Ftehim dwar iż-Żona Ekonomika Ewropea li sar f’Oporto fit-2 ta’ Mejju 1992, (minn hawn ’il quddiem imsejjaħ “il-Ftehim ŻEE”), minn hawn ’il quddiem imsejħa flimkien bħala “il-Partijiet Kontraenti Preżenti”, u il-plenipotenzjarji ta’: IR-REPUBBLIKA TAL-KROAZJA minn hawn ’il quddiem imsejħa “il-Parti Kontraenti l-Ġdida”, imlaqqa' fi Brussell, fi [DATA] fis-sena [SENA] biex jiffirmaw il-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea, adottaw it-testi li ġejjin: I. Il-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea (minn issa 'l quddiem imsejħa l-"Ftehim"); II. It-testi elenkati hawn taħt li huma mehmuża mal-Ftehim: Anness A: Lista msemmija fl-Artikolu 3 tal-Ftehim, Anness B: Lista msemmija fl-Artikolu 4 tal-Ftehim. Il-plenipotenzjarji tal-Partijiet Kontraenti Preżenti u l-plenipotenzjarji tal-Parti Kontraenti l-Ġdida adottaw id-Dikjarazzjonijiet u l-Istqarrijiet Konġunti elenkati hawn taħt u mehmuża ma’ dan l-Att Finali: 1. Dikjarazzjoni Konġunta dwar id-dħul fis-seħħ bikri jew l-applikazzjoni proviżorja tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea; 2. Dikjarazzjoni Konġunta dwar id-data ta’ skadenza tal-arranġamenti tranżitorji; 3. Dikjarazzjonijiet Konġunti li jikkonċernaw l-applikazzjoni tar-regoli ta' oriġini wara d-dħul fis-seħħ tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea; 4. Dikjarazzjoni Konġunta dwar l-adattament settorjali tal-Liechtenstein fil-qasam tal-moviment liberu tal-persuni; 5. Stqarrija Konġunta dwar is-setturi ta' prijorità msemmija fil-Protokoll 38b; 6. Stqarrija Konġunta dwar il-kontribuzzjonijiet finanzjarji. Il-plenipotenzjarji tal-Partijiet Kontraenti Preżenti u l-plenipotenzjarji tal-Parti Kontraenti l-Ġdida ħadu nota tad-Dikjarazzjoni mniżżla hawn taħt u mehmuża ma’ dan l-Att Finali: Dikjarazzjoni Konġunta Ġenerali tal-Istati tal-EFTA. Qablu wkoll li, sa mhux iktar tard mid-data tad-dħul fis-seħħ tal-Ftehim, il-Ftehim ŻEE, kif emendat mill-Protokoll li jaġġusta l-Ftehim dwar iż-Żona Ekonomika Ewropea u t-testi kompleti ta’ kull waħda mid-Deċiżjonijiet tal-Kumitat Konġunt taż-ŻEE, għandhom isiru u jkunu awtentikati mir-rappreżentanti tal-Partijiet Kontraenti Preżenti u tal-Parti Kontraenti l-Ġdida bil-lingwa Kroata. Huma jieħdu nota tal-Protokoll Addizzjonali tal-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014 b’konsegwenza tal-parteċipazzjoni tar-Repubblika tal-Kroazja fiż-Żona Ekonomika Ewropea, li huwa wkoll mehmuż ma’ dan l-Att Finali. Jieħdu nota wkoll tal-Protokoll Addizzjonali tal-Ftehim bejn il-Komunità Ekonomika Ewropea u r-Repubblika tal-Islanda b’riżultat tal-adeżjoni tar-Repubblika tal-Kroazja mal-Unjoni Ewropea, li huwa mehmuż ma’ dan l-Att Finali. Jieħdu wkoll nota tal-Protokoll Addizzjonali tal-Ftehim bejn il-Komunità Ekonomika Ewropea u r-Renju tan-Norveġja b’konsegwenza tal-adeżjoni tar-Repubblika tal-Kroazja mal-Unjoni Ewropea, li huwa wkoll mehmuż ma’ dan l-Att Finali. Jenfasizzaw li kien hemm qbil fuq il-protokolli msemmija hawn fuq, fuq is-suppożizzjoni li l-parteċipazzjoni fiż-Żona Ekonomika Ewropea tibqa’ ma tinbidilx. DIKJARAZZJONIJIET U STQARRIJIET KONĠUNTI MILL-PARTIJIET KONTRAENTI PREŻENTI U MILL-PARTI KONTRAENTI L-ĠDIDA GĦALL-FTEHIM DIKJARAZZJONI KONĠUNTA DWAR ID-DĦUL FIS-SEĦĦ BIKRI JEW L-APPLIKAZZJONI PROVIŻORJA TAL-FTEHIM DWAR IL-PARTEĊIPAZZJONI TAR-REPUBBLIKA TAL-KROAZJA FIŻ-ŻONA EKONOMIKA EWROPEA Il-Partijiet jisħqu l-importanza tad-dħul fis-seħħ bikri jew l-applikazzjoni proviżorja tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea biex jiżguraw il-funzjonament tajjeb taż-Żona Ekonomika Ewropea u biex jippermettu lill-Kroazja tibbenefika mill-parteċipazzjoni tagħha fiż-Żona Ekonomika Ewropea. DIKJARAZZJONI KONĠUNTA DWAR ID-DATA TA' SKADENZA TAL-ARRANĠAMENTI TRANŻITORJI Il-Partijiet jikkonfermaw li l-arranġamenti tranżitorji tat-Trattat ta’ Adeżjoni ddaħħlu fil-Ftehim ŻEE u se jiskadu fl-istess data li fiha kienu jiskadu li kieku t-tkabbir tal-Unjoni Ewropea u taż-ŻEE seħħ simultanjament fl-1 ta’ Lulju 2013. DIKJARAZZJONI KONĠUNTA LI TIKKONĊERNA L-APPLIKAZZJONI TAR-REGOLI TA' ORIĠINI WARA D-DĦUL FIS-SEĦĦ TAL-FTEHIM DWAR IL-PARTEĊIPAZZJONI TAL-REPUBBLIKA TAL-KROAZJA FIŻ-ŻONA EKONOMIKA EWROPEA 1. Il-prova ta’ oriġini maħruġa kif xieraq minn Stat tal-EFTA jew mill-Parti Kontraenti l-Ġdida fil-qafas ta’ ftehim preferenzjali konkluż bejn l-Istati tal-EFTA u l-Parti Kontraenti l-Ġdida jew fil-qafas ta’ leġiżlazzjoni nazzjonali unilaterali ta’ Stat tal-EFTA jew ta’ Parti Kontraenti Ġdida titqies bħala prova ta’ oriġini preferenzjali taż-ŻEE, sakemm: (a) il-prova ta’ oriġini u d-dokumenti ta’ trasport ma jkunux inħarġu iktar tard mill-jum qabel l-adeżjoni tal-Parti Kontraenti l-Ġdida mal-Unjoni Ewropea; (b) il-prova ta’ oriġini tintbagħat lill-awtoritajiet doganali fi żmien erba’ xhur mid-dħul fis-seħħ tal-Ftehim. F'każ li l-merkanzija ġiet iddikjarata għal importazzjoni minn Stat tal-EFTA jew mill-Parti Kontraenti l-Ġdida, għall-Parti Kontraenti l-Ġdida jew Stat tal-EFTA rispettivament, qabel id-data tal-adeżjoni tal-Parti Kontraenti l-Ġdida mal-Unjoni Ewropea, skont arranġamenti preferenzjali fis-seħħ f’dak iż-żmien bejn Stat tal-EFTA u l-Parti Kontraenti l-Ġdida, tista’ tiġi aċċettata wkoll prova ta’ oriġini maħruġa retrospettivament skont dawk l-arranġamenti fl-Istati tal-EFTA jew fil-Parti Kontraenti l-Ġdida, bil-kundizzjoni li din tkun ġiet ippreżentata lill-awtoritajiet doganali fi żmien erba’ xhur mid-data tad-dħul fis-seħħ tal-Ftehim. 2. L-Istati tal-EFTA, min-naħa l-waħda, u r-Repubblika tal-Kroazja, min-naħa l-oħra, huma awtorizzati jżommu l-awtorizzazzjonijiet li permezz tagħhom ingħata l-istat ta’ “esportaturi approvati” fil-qafas ta’ ftehimiet konklużi bejn l-Istati tal-EFTA, min-naħa l-waħda, u r-Repubblika tal-Kroazja, min-naħa l-oħra, sakemm l-esportaturi approvati japplikaw ir-regoli ta’ oriġini taż-ŻEE. Dawn l-awtorizzazzjonijiet jiġu sostitwiti mill-Istati tal-EFTA u mir-Repubblika tal-Kroazja, sa mhux iktar tard minn sena wara d-data tad-dħul fis-seħħ tal-Ftehim, permezz ta’ awtorizzazzjonijiet ġodda maħruġa skont il-kondizzjonijiet stabbiliti fil-Protokoll 4 għall-Ftehim dwar iż-Żona Ekonomika Ewropea. 3. Talbiet għall-verifika sussegwenti tal-prova ta’ oriġini maħruġa skont il-ftehim u arranġamenti preferenzjali msemmija fil-paragrafi 1 u 2 hawn fuq, ikunu aċċettati mill-awtoritajiet kompetenti tal-Istati tal-EFTA u mill-Partijiet Kontraenti l-Ġodda għal perjodu ta’ tliet snin wara l-ħruġ tal-prova ta’ oriġini msemmija u jistgħu jsiru minn dawk l-awtoritajiet għal perjodu ta’ tliet snin wara li tiġi aċċettata l-prova ta’ oriġini. DIKJARAZZJONI KONĠUNTA DWAR L-ADATTAMENT SETTORJALI TAL-LIECHTENSTEIN FIL-QASAM TAL-MOVIMENT LIBERU TAL-PERSUNI Il-Partijiet Kontraenti Preżenti u l-Parti Kontraenti l-Ġdida, – Waqt li jirreferu għall-adattamenti settorjali għal-Liechtenstein fil-qasam tal-moviment liberu tal-persuni skont l-Annessi V u VIII għall-Ftehim ŻEE kif introdotti bid-Deċiżjoni tal-Kumitat Konġunt taż-ŻEE Nru 191/1999 u emendati mill-Ftehim dwar il-Parteċipazzjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fiż-Żona Ekonomika Ewropea tal-14 ta’ Ottubru 2003, – Waqt li josservaw id-domanda kbira u kontinwa li hemm minn persuni nazzjonali ta’ Stati tal-UE u tal-EFTA għal residenza fil-Liechtenstein, li taqbeż ir-rata netta ta’ immigrazzjoni stabbilita fl-adattamenti settorjali msemmija hawn fuq, – Waqt li jqisu li l-parteċipazzjoni tal-Kroazja fiż-ŻEE tirriżulta f’għadd ikbar ta’ persuni nazzjonali li jkollhom id-dritt li jinvokaw il-moviment liberu tal-persuni kif stabbilit fil-Ftehim ŻEE, Waqt li jaqblu li jqisu kif imiss din is-sitwazzjoni fattwali, kif ukoll il-kapaċità ta’ assorbiment li ma nbidlitx tal-Liechtenstein meta jiġu biex jeżaminaw mill-ġdid l-adattamenti settorjali fl-Annessi V u VIII mal-Ftehim ŻEE. STQARRIJA KONĠUNTA DWAR IS-SETTURI TA' PRIJORITÀ MSEMMIJA FIL-PROTOKOLL 38B Il-Partijiet Kontraenti Preżenti u l-Parti Kontraenti l-Ġdida jfakkru li mhux is-setturi ta' prijorità kollha kif definiti fl-Artikolu 3 tal-Protokoll 38b għandhom ikunu koperti fil-każ tal-Kroazja. STQARRIJA KONĠUNTA DWAR IL-KONTRIBUZZJONIJIET FINANZJARJI Il-Partijiet Kontraenti Preżenti u l-Parti Kontraenti l-Ġdida jaqblu li l-arranġamenti dwar il-kontribuzzjoni finanzjarja miftiehma fil-kuntest tat-tkabbir taż-ŻEE ma għandhomx jikkostitwixxu preċedent għall-perjodu wara li jiskadu fit-30 ta’ April 2014. DIKJARAZZJONIJIET OĦRA MINN PARTI KONTRAENTI WAĦDA JEW AKTAR GĦALL-FTEHIM DIKJARAZZJONI ĠENERALI KONĠUNTA TAL-ISTATI TAL-EFTA L-Istati tal-EFTA jieħdu nota tad-Dikjarazzjonijiet, li huma rilevanti għall-Ftehim ŻEE, mehmużin mal-Att Finali tat-Trattat bejn ir-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja, ir-Renju Unit tal-Gran Brittanja u tal-Irlanda ta’ Fuq (Stati Membri tal-Unjoni Ewropea) u r-Repubblika tal-Kroazja, dwar l-adeżjoni tar-Repubblika tal-Kroazja mal-Unjoni Ewropea. L-Istati tal-EFTA jenfasizzaw li d-Dikjarazzjonijiet, li huma rilevanti għall-Ftehim ŻEE, mehmużin mal-Att Finali tat-Trattat imsemmi fil-paragrafu preċedenti ma jistgħux ikunu interpretati jew applikati b’xi mod kuntrarju għall-obbligi tal-Partijiet Kontraenti Preżenti u tal-Parti Kontraenti l-Ġdida li jirriżultaw minn dan fil-Ftehim jew mill-Ftehim ŻEE. ANNESS III PROTOKOLL ADDIZZJONALI GĦALL-FTEHIM BEJN IR-RENJU TAN-NORVEĠJA U L-UNJONI EWROPEA DWAR MEKKANIŻMU FINANZJARJU NORVEĠIŻ GĦALL-PERJODU 2009-2014 B’KONSEGWENZA TAL-PARTEĊIPAZZJONI TAR-REPUBBLIKA TAL-KROAZJA FIŻ-ŻONA EKONOMIKA EWROPEA L-UNJONI EWROPEA u IR-RENJU TAN-NORVEĠJA, WARA LI KKUNSIDRAW il-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju tan-Norveġja għall-perjodu 2009-2014, WARA LI KKUNSIDRAW il-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea, WARA LI DDEĊIDEW li jinkludu l-Kroazja fil-Mekkaniżmu Finanzjarju Norveġiż 2009-2014 eżistenti, U LI JIKKONKLUDU DAN IL-PROTOKOLL, ARTIKOLU 1 1. Il-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014, minn hawn 'il quddiem imsejjaħ il-“Ftehim”, japplika mutatis mutandis għar-Repubblika tal-Kroazja. 2. Minkejja l-paragrafu 1, il-paragrafi 2 u 3 tal-Artikolu 3 tal-Ftehim ma japplikawx. 3. Minkejja l-paragrafu 1, l-Artikolu 6 tal-Ftehim ma japplikax. Fil-każ ta' fondi disponibbli mhux impenjati tal-Kroazja, ir-riallokazzjoni mhija applikabbli għall-ebda Stat Benefiċjarju ieħor. ARTIKOLU 2 L-ammonti addizzjonali tal-kontribuzzjonijiet finanzjarji għar-Repubblika tal-Kroazja huma ta’ EUR 4,6 miljun matul il-perjodu li jkopri mill-1 ta’ Lulju 2013 sat-30 ta’ April 2014, inklużi; dawn jitqiegħdu għad-dispożizzjoni għall-impenn f'segment wieħed mid-data tad-dħul fis-seħħ tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea jew ta' ftehim biex jiġi applikat l-aħħar Ftehim u dan il-Protokoll b'mod proviżorju. ARTIKOLU 3 Dan il-Protokoll jiġi ratifikat jew approvat mill-Partijiet skont il-proċeduri tagħhom stess. L-istrumenti ta’ ratifika jew ta' approvazzjoni jiġu depożitati mas-Segretarjat Ġenerali tal-Kunsill tal-Unjoni Ewropea. Huwa jidħol fis-seħħ fil-jum ta' wara d-depożitu tal-aħħar strument ta’ ratifika jew ta' approvazzjoni, bil-kundizzjoni li l-istrument ta’ ratifika jew ta' approvazzjoni tal-Ftehim dwar il-Parteċipazzjoni tar-Repubblika tal-Kroazja fiż-Żona Ekonomika Ewropea jkun ġie ddepożitat huwa wkoll. ARTIKOLU 4 Dan il-Protokoll, imħejji f’kopja oriġinali waħda, bil-Bulgaru, biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bil-Kroat, bil-Latvjan, bil-Litwan, bil-Malti, bin-Norveġiż, bl-Olandiż, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Isvediż, bit-Taljan, u bl-Ungeriż, bit-test f’kull waħda minn dawn il-lingwi ugwalment awtentiku, jiġi ddepożitat mas-Segretarjat Ġenerali tal-Kunsill tal-Unjoni Ewropea, li se jibgħat kopja ċertifikata lil kull waħda mill-Partijiet. Magħmul fi Brussell, […2013] Għall-Unjoni Ewropea Għar-Renju tan-Norveġja ANNESS IV FTEHIMIET FIL-FORMA TA’ SKAMBJU TA’ ITTRI DWAR L-APPLIKAZZJONI PROVIŻORJA TAL-FTEHIM DWAR IL-PARTEĊIPAZZJONI TAR-REPUBBLIKA TAL-KROAZJA FIŻ-ŻONA EKONOMIKA EWROPEA U L-APPLIKAZZJONI PROVIŻORJA TAL-PROTOKOLL RELATAT A. Ittra tal-Unjoni Ewropea lill-Islanda Sinjur, B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika l-Ftehim dwar it-Tkabbir taż-ŻEE fuq bażi proviżorja, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li l-Islanda tkun disposta tagħmel l-istess. Inkun obbligat jekk min-naħa tiegħek tista' tikkonferma li l-Islanda taqbel ma' din l-applikazzjoni proviżorja. Sinjur, nitolbok taċċetta l-assigurazzjoni tal-ogħla stima tiegħi. F’isem l-Unjoni Ewropea B. Ittra tal-Islanda lill-Unjoni Ewropea Sinjur, Għandi l-unur ngħarrfek illi rċevejt l-ittra tiegħek u nikkonfermalek li l-Islanda taqbel mal-ittra tiegħek bid-data tal-lum, li tgħid hekk: "B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika l-Ftehim dwar it-Tkabbir taż-ŻEE fuq bażi proviżorja, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li l-Islanda tkun disposta tagħmel l-istess." Sinjur, nitolbok taċċetta l-assigurazzjoni tal-ogħla stima tiegħi. Għall-Gvern tal-Islanda C. Ittra tal-Unjoni Ewropea lill-Prinċipat tal-Liechtenstein Sinjur, B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika l-Ftehim dwar it-Tkabbir taż-ŻEE fuq bażi proviżorja, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li l-Prinċipat tal-Liechtenstein ikun dispost jagħmel l-istess. Inkun obbligat jekk min-naħa tiegħek tista' tikkonferma li l-Prinċipat tal-Liechtenstein jaqbel ma' din l-applikazzjoni proviżorja. Sinjur, nitolbok taċċetta l-assigurazzjoni tal-ogħla stima tiegħi. F’isem l-Unjoni Ewropea D. Ittra tal-Prinċipat tal-Liechtenstein lill-Unjoni Ewropea Sinjur, Għandi l-unur ngħarrfek illi rċevejt l-ittra tiegħek u nikkonfermalek li l-Prinċipat tal-Liechtenstein jaqbel mal-kontenut tal-ittra tiegħek bid-data tal-lum, li tgħid hekk: "B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika l-Ftehim dwar it-Tkabbir taż-ŻEE fuq bażi proviżorja, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li l-Prinċipat tal-Liechtenstein ikun dispost jagħmel l-istess." Sinjur, nitolbok taċċetta l-assigurazzjoni tal-ogħla stima tiegħi. Għall-Gvern tal-Prinċipat ta’ Liechtenstein, E. Ittra tal-Unjoni Ewropea lir-Renju tan-Norveġja Sinjur, B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika, fuq bażi proviżorja, il-Ftehim dwar it-Tkabbir taż-ŻEE u l-protokoll relatat segwenti: – Il-Protokoll Addizzjonali għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju tan-Norveġja għall-perjodu 2009-2014, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li r-Renju tan-Norveġja jkun dispost jagħmel l-istess. Inkun obbligat jekk min-naħa tiegħek tista' tikkonferma li r-Renju tan-Norveġja jaqbel ma' din l-applikazzjoni proviżorja. Sinjur, nitolbok taċċetta l-assigurazzjoni tal-ogħla stima tiegħi. F’isem l-Unjoni Ewropea F. Ittra tar-Renju tan-Norveġja lill-Unjoni Ewropea Sinjur, Għandi l-unur ngħarrfek illi rċevejt l-ittra tiegħek u nikkonfermalek li r-Renju tan-Norveġja jaqbel mal-kontenut tal-ittra tiegħek bid-data tal-lum, li tgħid hekk: "Sinjur, B'referenza għall-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea ("Il-Ftehim dwar it-Tkabbir taż-ŻEE") u tliet ftehimiet relatati, għandi l-unur ninfurmak li l-Unjoni Ewropea tinsab lesta li tapplika, fuq bażi proviżorja, il-Ftehim dwar it-Tkabbir taż-ŻEE u l-protokoll relatat segwenti: – Il-Protokoll Addizzjonali għall-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju tan-Norveġja għall-perjodu 2009-2014, mill-jum ta' wara d-data li fiha jkunu tlestew l-aħħar Skambji tal-Ittri dwar l-applikazzjoni proviżorja bejn l-Unjoni Ewropea u l-Islanda, il-Liechtenstein u n-Norveġja, bil-kundizzjoni li r-Renju tan-Norveġja jkun dispost jagħmel l-istess." Sinjur, nitolbok taċċetta l-assigurazzjoni tal-ogħla stima tiegħi. Għall-Gvern tar-Renju tan-Norveġja